Carmen Dan, fost ministru de Interne, audiată la poliție în dosarul fișelor false
- Moraru Iulia
- 6 martie 2024, 10:21
Carmen Dan, fost ministră de Interne, e audiată la poliție într-un dosar legat de falsificarea fișelor medicale pentru obținerea fișelor medicale.
Carmen Dan, audiată în calitate de martor la poliție
Pentru o astfel de fișă, șoferii plăteau în jur de 150 de lei. Anchetatorii au descoperit că erau eliberare în jur de 200 de fișe pe zi.
Rămâne de văzut cât va sta Carmen Dan în fața procurorilor și dacă și ea a avut parte de o astfel de evaluare superficială pentru a-și obține permisul de conducere.
În teorie, beneficiarii ar fi trebuit să fie supuși unei evaluări psihiatrice, precum și altor teste care să ateste calitatea vederii, a auzului, coordonarea mișcărilor și rapiditatea reacției.
Suspecții contrafăceau fișele medicale pentru a părea că șoferii chiar ar fi fost consultați în realitate, susțin procurorii.
Mai multe persoane au fost reținute în dosar
Două femei care gestionau clinica din sectorul 4, împreună cu trei medici și portarul, au fost reținuți într-un dosar ce implică acuzații de abuz în serviciu și fals în acte.
Conform unor surse, portarul clinicii ar fi acționat ca o figură centrală, intermediind contactul cu potențialii clienți și aducându-i la clinică.
În schimbul acestor servicii, se pare că primea o sumă de aproximativ 500 de lei zilnic.
"Colegii mei au efectuat două percheziții, una la adresa unei clinici private din București, iar a doua la adresa unei persoane fizice din județul Călărași", a declarat Anne-Marie Ciolcă, purtător de cuvânt IPJ Ilfov.
După efectuarea perchezițiilor atât la clinica respectivă, cât și la locuința portarului, au fost descoperite sume semnificative de bani, parafe medicale și mai multe telefoane mobile.
Mai multe persoane au fost audiate în calitate de suspecți în cadrul acestui dosar.